# Pangkalan Angkatan Laut Singapura

Sekumpulan kapal terbang Avro Lincoln Tentera Udara Diraja Australia (RAAF) di udara Pangkalan Tentera Laut (HMNB) Sembawang, tahun 1953.
**Pangkalan Tentera Laut Diraja, Singapura** (juga dikenali sebagai ['**Her/His Majesty's Naval Base (HMNB) Singapore'**] Error: {{Lang-xx}}: text has malformed markup (help) atau  'HMS Sembawang' ), yang terletak di Sembawang, utara pulau Singapura ialah pangkalan Tentera Laut Diraja British ('RN') dan merupakan tunggak polisi pertahanan Empayar British semasa tercetusnya Perang Dunia Kedua.

## Sejarah ringkas

Selepas Perang Dunia Pertama, kerajaan Britain melaburkan banyak perbelanjaan membina pangkalan tentera laut di Singapura bagi mempertahankan kepentingan empayarnya di sebelah Timur Jauh. Pada awalnya kerajaan Britain menimbangkan pembinaan pangkalan bagi tujuan tersebut sama ada di Sydney, Trincomalee di Ceylon dan Hong Kong selain Singapura. Pada akhirnya Singapura dipilih berlandaskan penilaian kerajaan British bahawa tempat-tempat lain kurang sesuai.

Pangkalan Tentera Laut di Singapura, Markas Panglima Tertinggi Armada China (RN) dan Laksamana Muda Malaya.
Pembinaan pangkalan diisytiharkan pada tahun 1923, tetapi pembinaannya berjalan perlahan akibat *Ten Year Rule* British sehinggalah serangan Jepun terhadap Manchuria dalam tahun 1931. Pembinaan selesai pada tahun 1939 dan menelan belanja £60 million — sama dengan £2½ bilion dalam tahun 2006. Doknya seluas 21 batu persegi (54 km2) dan memiliki dok kering yang terbesar serta dok apung ketiga besar di dunia pada masa itu, dan tangki minyak yang dapat mendokong keperluan Tentera Laut Diraja British selama enam bulan.

Ia dipertahankan oleh meriam berat jenis *BL 15 inch Mk I naval gun* yang diletakkan di Johor, Changi dan Buona Vista. bateri meriam yang kecil sedikit diletakkan di Kota Canning dan Kota Siloso. Pertahanan udara disediakan Tentera Udara Diraja British yang berpangkalan di RAF Tengah dan RAF Sembawang. Winston Churchill menggelarnya 'Gibraltar Timur'.

Selepas kejatuhan Tanah Melayu pada 31 Januari 1941, Singapura jatuh dalam julat bedilan artileri Tentera Imperial Jepun. Singapura jatuh ke tangan Jepun dua minggu kemudian. Pangkalan ditawan pihak Jepun tanpa banyak kerosakan dan kekal di tangan tentera Jepun sehinggalah tamat Perang Dunia Kedua.

Pada penghujung Perang, pangkalan tersebut diambil alih semula oleh British dan emeainkan peranan penting dalam peranan Britain membantu Malaysia semasa Darurat (1948–1960) dan Konfrontasi (1962–1966). Pangkalan itu juga digunakan semasa Pemberontakan Brunei dalam tahun 1962.

Kapal pengangkut tentera RMS *Queen Mary* di Dok Kering Singapura, Ogos 1940.
Kapal perang British dalam dok kering apung *Admiralty IX* di Pangkalan Tentera Laut, Singapura September 1941.
Dalam bulan Januari 1968, kerajaan British mengisytiharkan bahawa tentera Britain akan berundur dari Timur Jauh ('East of Suez'), khususnya dari Malaysia dan Singapura. tetapi juga dari Aden dan Maldives (kedua-duanya di Lautan Hindi).

Dengan pengunduran tentera British dari Timur Jauh ('East of Suez'), pangkalan tersebut diserahkan kepada kerajaan Singapura pada tahun 1971. Berikutan dengan pengunduran tersebut, pangkalan Tentera Laut Diraja British Sembawang diserahkan kepada kerajaan Singapura pada tahun 1971.

## Lihat juga

* Pertempuran Malaya
* Pertempuran Singapura

## Rujukan

Nota
Bibliografi
Bacaan lanjut
## Pautan luar

* HM Naval Base Singapore Diarkibkan 2011-09-12 di Wayback Machine
* Singapore National Heritage Board: Singapore Naval base